**ARBEIDSAVTALE**

**FAST Ansettelse**

**ARBEIDSGIVER:**

**ORGANISASJONSNR:**

|  |  |
| --- | --- |
| **ARBEIDSTAKER:** |  |
| **FØDSELS DATO:** |  |
| **ADRESSE:** |  |
| **TLF/E-POST:** |  |

**Har inngått følgende avtale om ansettelse i 100 % stilling som sjåfør**

Heretter kalt arbeidstaker

1. **TARIFFAVTALE**

Følgende tariffavtale gjelder: Tariffavtale omhandlende arbeidstid.

Tariffparter: Bedriften og de ansatte representert av tillitsvalgt.

1. **TILTREDELSE**

Stillingen tiltres den: \_\_\_\_\_\_\_\_\_\_\_

1. **PRØVETID**

De 6 første månedene etter ansettelsen er å anse som prøvetid. Gjensidig oppsigelsestid i prøvetiden er på 14 dager. Oppsigelsestiden løper fra dato til dato.

Det orienteres samtidig om at prøvetiden kan forlenges dersom De har hatt fravær i prøvetiden. Prøvetiden vil da kunne forlenges tilsvarende fraværets lengde.

Arbeidsgiver må skriftlig orientere arbeidstaker om forlengelsen innen utløpet av den opprinnelige avtalte prøvetiden.

1. **ARBEIDSSTED/STASJONERINGSSTED**

Arbeidstakeren har i denne stillingen ingen fast arbeidsplass. Arbeidsstedet er i utgangspunktet det sted bilen til enhver tid befinner seg.

Stasjoneringsstedet er:

Arbeidsgivers forretningsadresse er: \_\_\_\_\_\_\_\_\_\_\_\_\_\_\_\_\_

1. **ARBEIDSTID**

Arbeidet foregår både innenfor bestemmelsene om arbeidstid for sjåfører på vei, FATS, og kjøre- og hviletidsbestemmelsene, og AML kap. 10.

Alminnelig arbeidstid pr dag er 9 timer og per sju dager 40 timer.

* I perioder hvor gjennomsnittsberegning av arbeidstiden er avtalt, vil gjennomsnittlig arbeidstid pr dag være 9 timer og per sju dager 40 timer.

Arbeidstaker er kjent med at stillingen kan kreve arbeidsinnsats på natt og er også innforstått at stillingen kan kreve arbeidsinnsats ut over vanlig arbeidstid, jfr. arbeidsmiljølovens §10-5 og §10-6.

Dersom det i perioder hovedsakelig arbeides på natt, vil gjennomsnittlig arbeidstid pr dag være 9 timer og per sju dager 38 timer.

Viser til gjeldende lokal tariffavtale på arbeidstid for ansatte i selskapet. Den alminnelige arbeidstiden kan gjennomsnitts beregnes iht. FATS §10 og AML §10-5:

* Alminnelig daglig arbeidstid vil være inntil 10 timer og inntil 60 timer på sju dager på kjøring underlagt kjøre- og hviletid.
* På arbeid med unntakskjøring og øvrig arbeid som er underlagt AML, som vegvedlikehold i sommer- og vintersesonger, vil alminnelig daglig arbeidstid være inntil 12,5 timer og inntil 54 timer på sju dager med snittgrense på 48 timer i løpet av sju dager over en periode på åtte uker.

Plassering av arbeidstiden følger gjeldende tariffavtale på arbeidstid for ansatte i selskapet og arbeids- og skiftplaner, samt beredskapsplaner på brøyting og salting i vintersesong.

Pauser skal avvikles i henhold til FATS §15 og AML § 10-9, avhengig type kjøring og arbeid. Minimum 30 min etter 5,5 timer og ytterligere 30 min etter 10 timer

1. **LØNN**

Så lenge den lokale tariffavtalen gjelder, er grunnlønn, fast overtidstillegg, og øvrige tillegg

som følger:

Det er avtalt en timelønn på kr. \_\_\_\_ hvorav kr \_\_\_ utgjør et fast overtidstillegg.

Lønnsutbetaling finner sted etterskuddsvis den **10** i hver måned.

Lønn utbetales til konto. \_\_\_\_\_\_\_\_\_\_\_\_\_

Hvis det gis oppdrag som innebærer overnatting i lastebil, godtgjøres dette etter statens satser pr.dd. 400,- pr døgn.

Dersom det blir utbetalt feil lønn eller feriepenger, kan arbeidsgiver foreta nødvendig justering

ved senere lønnsutbetalinger. Det vil også kunne gjøres fradrag i arbeidstakers lønn og ferie-

penger for pådratte bøter/gebyr eller annen tjenesteforsømmelse eller uaktsomhet som arbeids-

taker er ansvarlig for.

Trekk i arbeidstakers lønn og feriepenger kan også foretas i følgende forhold:

Forskudd lønn / feriepenger, påleggstrekk, skattetrekk, OTP og andre pålagte trekk fra

offentlige myndigheter.

1. **PENSJON OG FORSIKRING**

Bedriften har avtale om OTP og Yrkesskadeforsikring.

1. **FERIE/FERIEGODTGJØRELSE/FRI**

Ferie og feriegodtgjørelse reguleres etter bestemmelsene i ferieloven.

1. **OPPSIGELSE**

Ansettelsesforholdet kan etter prøvetiden bringes til opphør med en gjensidig oppsigelsesfrist på:

\_\_ måned(er). Henviser til AML §15-3 (2) for øvrige oppsigelsesfrister.

Oppsigelsesfristen løper fra den første i måneden etter at oppsigelsen er mottatt.

Oppsigelse må fra begge parter være skriftlig, sendes rekommandert eller overlevert mot kvittering.

1. **TAUSHETSPLIKT**

Arbeidstakeren plikter å ivareta arbeidsgivers regler om taushet. Arbeidstaker er forpliktet til, så vel i ansettelsestiden, som etter dennes opphør, å bevare fullstendig taushet om forretningsanliggender som arbeidstaker under sitt arbeid måtte bli kjent med. Arbeidstakers taushetsplikt omfatter alt av konkurranseutsatte forhold som f.eks. priser, utstyr, planer, beregninger, beskrivelser, kontrakter og korrespondanse. Dette gjelder uansett i hvilken form slike opplysninger er produsert, tilgjengelig eller lagret

1. **SÆRLIGE BESTEMMELSER**
   1. Arbeidstakeren plikter å overholde regler som gjelder for utøvelse av transport med lastebil. Det gjøres spesielt oppmerksom på bestemmelsene om kjøre- og hviletid og arbeidstid for sjåfører.
   2. Det er for stillingen krav om førerkort, ved bortfall av retten til å føre førerkortpliktig motorvogn eller mistet andre nødvendige kompetansebevis, kan det ikke påregnes at arbeidsforholdet fortsetter.
   3. Arbeidstaker har ansvar for den tekniske gjennomføring av oppdrag som utføres i regi av arbeidsgiver i henhold til avtaler med kunder og andre selskaper. Det daglige vedlikeholdsansvaret for utstyret hviler på arbeidstaker.
   4. For øvrig gjelder betingelsene i bedriftens til enhver tid gjeldende arbeidsreglement, skriftlige instrukser og tariffavtale som arbeidstaker herved er gjort kjent med.Arbeidsgiver plikter å gi arbeidstakeren skriftlig varsel om endringer i ovennevnte før de kan gjøres gjeldende.
   5. Arbeidstakeren bekrefter at vedkommende ikke er kjent med å ha en sykdom eller skade som kan være hemmende for utøvelsen av arbeidstakerens arbeidsoppgaver.
2. **BEKREFTELSE OG UNDERSKRIFT**

Partene bekrefter med sine signaturer alle punktene i denne arbeidsavtalen. Arbeidsavtalen er utferdiget i to eksemplarer, hvorav partene beholder hvert sitt.

Sted:\_\_\_\_\_\_\_\_\_\_\_\_\_\_\_ Dato:\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Arbeidstaker Arbeidsgiver